1862年，因为权力矛盾，法国人退出联合租界，自家设立公董局并管理[[上海法租界]。1863年9月，英国搭美国立在上海个租界正式合并，一道交把工部局（Shanghai Municipal Council)管理。1848年11月27号青浦教案之后，上海道台允许英租界范围西推，面积达到2800多亩。弗过，美租界一直无具体边界。一直到1893年确定边界之后，才确认美租界面积7800多亩。1899年，公共租界再次扩张，面积达到33000多亩（22平方公里）。北面个边界达到宝山县交界处，西面一直拓展到静安寺，租界内兴修各种设施，一派繁荣，蔚为大观。